Legal Document

Category: 1856

Text:
36. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ  Αριθ. Φ.1/13/Α. 15829 της 25/27 Οκτ.  1983 (ΦΕΚ Β΄ 618) Ορισμός δικαιολογητικών υποψηφίων για πρόσληψη ή πλήρωση θέσεων στο Δημόσιο Τομέα με το ενιαίο μηχανογραφικό σύστημα του Νόμ. 1320/1983, καθώς και των αρχών έκδοσής τους. Έχοντας υπόψη: Τις διατάξεις α)των άρθρ. 4 παρ. 9 εδάφ. α΄ και 28 παρ. 6 του Νόμ. 1320/1983 (ΦΕΚ 156Α/24-1083), αποφασίζουμε: Α. Καθορίζουμε τα δικαιολογητικά, που, μαζί με την αίτηση τους, κατά περίπτωση, προσκομίζουν οι υποψήφιοι για πρόσληψη ή την πλήρωση θέσεων υπηρεσιών και φορέων του Δημοσίου Τομέα με το ενιαίο μηχανογραφικό σύστημα του Νομ. 1320/1983, καθώς και τις αρχές οι οποίες θα εκδίδουν τα δικαιολογητικά αυτά, ως εξής: 1.Πιστοποιητικό στρατολογίας τύπου Β΄, από τα κατά τόπους στρατολογικά γραφεία. 2.Πιστοποιητικό του οικείου Δημάρχου ή Προέδρου Κοινότητας από το οποίο προκύπτει: α)η εγγραφή του υποψηφίου στα μητρώα αρρένων, ή προκειμένου περί θηλέων στο γενικό μητρώο δημοτών, ή χρονολογία της γέννησης, ο τρόπος και ο χρόνος κτήσης της ελληνικής ιθαγένειας, β)η οικογενειακή κατάσταση του υποψήφιου (έγγαμος ή χήρος ή διαζευγμένος, με τέκνα ή χωρίς τέκνα και αριθμός τέκνων, άγαμος, ορφανός από τον ένα ή και τους δύο γονείς). Για τις περιπτώσεις των διαζευγμένων, που δεν προκύπτει η μεταβολή αυτή από το πιστοποιητικό οικογενειακής κατάστασης αρκεί η συμπλήρωση από τον ίδιο τον υποψήφιο της ένδειξης «διαζευγμένος» στο έντυπο αίτησης υπεύθυνης δήλωσης που θα υποβάλει,  γ)ο τόπος γέννησης του ίδιου ή των γονέων του. 3.Αντίγραφο ή απόσπασμα της απόφασης του οικείου δικαστηρίου, σχετικά με άσκηση της γονικής μέριμνας, όταν ο υποψήφιος είναι διαζευγμένος και δηλώνει ότι ασκεί τη γονική μέριμνα σε παιδιά του. Σελ. 324,44 Τεύχος 1188-Σελ.74 «Σε περιπτώσεις διαζυγίου που ύστερα από φιλικό διακανονισμό η γονική μέριμνα ασκείται από τον ένα γονέα και δεν έχει εκδοθεί η κατά το προηγούμενο εδάφιο απόφαση δικαστηρίου, ο υποψήφιος θα υποβάλλει μαζί με την αίτησή του, υπεύθυνη δήλωση του Ν.Δ. 105/69 ότι ασκεί τη γονική μέριμνα». Το δεύτερο εδάφιο προστέθηκε από τη παρ. Β΄ της ΔΙΠΠΠ/Φ.1/22/Α.17214/22-22 Νοεμ. 1983 (ΦΕΚ Β΄ 679) απόφ. Υπ. Προεδρίας της Κυβέρνησης. 4.Βεβαίωση της Υπηρεσίας Κοινωνικής Πρόνοιας της οικείας Νομαρχίας ή προκειμένου για τη Νομαρχία Αττικής του οικείου Διαμερίσματος της Νομαρχίας Αττικής, όταν ο υποψήφιος είναι άγαμος και ορφανός από τον ένα ή και από τους δύο γονείς ή είναι άγαμο τέκνο ανίκανων για εργασία γονέων ή του ενός απ’ αυτούς, με ετήσια οικογενειακά ακαθάριστα εισοδήματα από κάθε πηγή που δεν υπερβαίνουν το 150% του συνολικού ετησίου κατά την εθνική γενική συλλογική σύμβαση εργασίας που ισχύει, ακαθάριστου εισοδήματος του πλήρως απασχολούμενου ανειδίκευτου εργάτη. 2.Ε.γ.36 Προσλήψεις στο Δημόσιο Τομέα 5.Βεβαίωση της 13ης Διεύθυνσης (Τμήμα Β΄) του Γενικού Λογιστηρίου του Κράτους, όταν ο υποψήφιος είναι άγαμο τέκνο θύματος ή αναπήρου ειρηνικής περιόδου. 6.Βεβαίωση της 13ης Διεύθυνσης (Τμήμα Δ΄) του Γενικού Λογιστηρίου του Κράτους, όταν ο υποψήφιος είναι άγαμο τέκνο θύματος ή αναπήρου πολεμικής περιόδου. 7. «Πιστοποιητικό της Διεύθυνσης ΕσωτερικώνΤμήμα Αποκέντρωσης της οικείας Νομαρχίας (πλην Αττικής) και προκειμένου για τη Νομαρχία Αττικής του οικείου Διαμερίσματος του Νομού Αττικής ή της Διεύθυνσης Εφέδρων Πολεμιστών, Αναπήρων, Θυμάτων, και Αγωνιστών Εθνικής Αντίστασης του Γενικού Επιτελείου Εθνικής Άμυνας (ΔΕΠΑΘΑ/ΓΕΕΘΑ), κατά λόγο αρμοδιότητας». Η παρ.7 αντικαταστάθηκε ως άνω από την ΔΙΠΠΠ/Φ.Ι/19/Α.16448/8-9 Νοεμ. 1983 (ΦΕΚ Β΄645) απόφ. Υπ. Προεδρίας της Κυβέρνησης. «Κατά την πρώτη εφαρμογή του μηχανογραφικού συστήματος, οι υποψήφιοι, στους οποίους δεν χορηγήθηκε το κατά το προηγούμενο εδάφιο πιστοποιητικό μέσα στην οριζόμενη προθεσμία υποβολής των αιτήσεων, μπορούν να υποβάλλουν σχετική υπεύθυνη δήλωση του Ν.Δ. 105/1969, με την υποχρέωση όμως να προσκομίσουν μέχρι 28.2.1984, πιστοποιητικό που θα έχει εκδοθεί κατά περίπτωση, από τις προαναφερόμενες αρχές». Το δεύτερο εδάφιο προστέθηκε από την παρ. Α της ΔΙΠΠΠ/Φ.1/22/Α.17214/22-22 Νοεμ. 1983 (ΦΕΚ Β΄ 679) απόφ. Υπ. Προεδρίας της Κυβέρνησης. 8.Βεβαίωση της Υγειονομικής Επιτροπής του οικείου ασφαλιστικού φορέα ότι το ποσοστό ανικανότητας είναι τουλάχιστον 67% όταν ο υποψήφιος είναι τέκνον ανίκανων για εργασία γονέων ή του ενός από αυτούς, με ετήσια οικογενειακά ακαθάριστα εισοδήματα από κάθε πηγή που δεν υπερβαίνουν το 150% του συνολικού ετήσιου κατά την εθνική γενική συλλογική σύμβαση εργασίας που ισχύει ακαθάριστου εισοδήματος του πλήρως απασχολούμενου ανειδίκευτου εργάτη. Για τους ανασφάλιστους η βεβαίωση χορηγείται από την οικεία Υγειονομική Επιτροπή κάθε Νομαρχίας που προβλέπει ο Υπαλληλικός Κώδικας (άρθρ. 11 Π.Δ. 681/1977). 9.Πιστοποιητικό της Ανώτατης Συνομοσπονδίας Πολυτέκνων Ελλάδας, όταν ο υποψήφιος είναι άγαμο τέκνο πολύτεκνης οικογένειας. 10.Βεβαίωση της οικείας αστυνομικής αρχής από την οποία να προκύπτει η μόνιμη κατοικία του υποψήφιου ή της συζύγου του στην τελευταία 15ετία. 11.Βεβαίωση του αρμόδιου εξαταξίου Γυμνασίου ή Λυκείου από την οποία να προκύπτει το συνεχές της 3ετούς φοίτησης σε νυχτερινό σχολείο και η αποφοίτησή του από αυτό, προκειμένου για υποψήφιους κλάδων ΜΕ. 12.Τίτλος σπουδών της οικείας Σχολής ή Σχολείου (πτυχίο Ανώτατης ή Ανώτερης Σχολής ή απολυτήριο Σχολείου εξαταξίου Γυμνασίου ή Λυκείου ή πτυχίο Λυκείου). Προκειμένου για τίτλους σπουδών Ανώτερης ή Ανώτατης Σχολής της αλλοδαπής απαιτείται αναγνώριση από το Συμβούλιο Ισοτιμιών του Νόμ. 576/77 ή από το ΔΙΚΑΤΣΑ της ισοτιμίας με τίτλους σπουδών Σχολής της ημεδαπής. «Υποψήφιοι που έχουν λάβει την ανωτέρω αναγνώριση ισοτιμίας του αλλοδαπού τίτλου σπουδών, πριν από την 1.4.1979, από άλλη αρχή πλην του ΔΙΚΑΤΣΑ, θα υποβάλλουν μαζί με την αίτησή τους, τη βεβαίωση ισοτιμίας που έχουν πάρει από τη σχετική αρχή. Στις περιπτώσεις που οι υποψήφιοι αδυνατούν να προσκομίσουν τη βεβαίωση ισοτιμίας επειδή η ισοτιμία αυτή καλύπτεται από την άδεια άσκησης επαγγέλματος που έχει εκδοθεί, θα υποβάλλουν μαζί με την ανωτέρω άδεια τον τίτλον σπουδών που έχει χορηγηθεί από την οικεία αλλοδαπή σχολή, σε μετάφραση από επίσημη Ελληνική αρχή». Το τρίτο και τέταρτο εδάφια προστέθηκαν από την παρ. Γ της ΔΙΠΠΠ/Φ.1/22/Α.17214/2222 Νοεμ. 1983 (ΦΕΚ Β΄679) απόφ. Υπ. Προεδρίας της Κυβέρνησης.  «Υποψήφιοι που είναι κάτοχοι τίτλου σπουδών Σχολείου Μέσης Εκπαίδευσης του Εξωτερικού, τον πρωτότυπο τίτλο σπουδών ή αντίγραφο αυτού, που τους έχει χορηγηθεί από το οικείο Σχολείο της Αλλοδαπής, σε μετάφραση από επίσημη ελληνική αρχή, καθώς και βεβαίωση της αρμόδιας αρχής του Υπουργείου Εθνικής Παιδείας και Θρησκευμάτων, στην οποία θα αναγράφεται η αντιστοιχία του ανωτέρω τίτλου, με τον τίτλο Ελληνικού Λυκείου και ο γενικός βαθμός απόλυσης κατά τη 20βαθμη κλίμακα. Κατά την πρώτη εφαρμογή του προαναφερόμενου μηχανογραφικού συστήματος, οι υποψήφιοι, που αδυνατούν να προσκομίσουν μέσα στην οριζόμενη προθεσμία υποβολής των αιτήσεων, τα κατά το προηγούμενο εδάφιο δικαιολογητικά, μπορούν να υποβάλουν σχετική υπεύθυνη δήλωση του Ν.Δ. 105/69, με την υποχρέωση να προσκομίσουν τα δικαιολογητικά αυτά μέχρι 28 Φεβρ. 1984». Τα εδάφια πέμπτο και έκτο προστέθηκαν από την ΔΙΠΠΠ/Φ.1/Α17754/2-2 Δεκ. 1983 (ΦΕΚ Β΄693) απόφ. Υπ. Προεδρίας της Κυβέρνησης. 13. Βεβαίωση της οικείας Σχολής στην οποία θα βεβαιώνεται ρητά η ακριβής ημερομηνία κατά την οποία ο υποψήφιος θεωρείται πτυχιούχος αν στο χρόνο εισαγωγής του στη Σχολή προστεθούν τα χρόνια σπουδών της Σχολής μέχρι την τελευταία εξεταστική περίοδο των πτυχιακών εξετάσεων εφόσον φυλακίστηκε εξορίστηκε ή κρατήθηκε τουλάχιστον 6 μήνες στη διάρκεια των σπουδών του από το καθεστώς της δικτατορίας 1967-1974. Η εκτίμηση της ύπαρξης ή μη των πιο πάνω προϋποθέσεων σε κάθε συγκεκριμένη περίπτωση, ανήκει στην οικεία Σχολή, η οποία αποφαίνεται ύστερα από έλεγχο των στοιχείων που θα προσκομίσει ο ενδιαφερόμενος. (Αντι για τη σελ. 324,45) Σελ. 324,45(α) Τεύχος ΣΤ112-Σελ.35 Προσλήψεις στο Δημόσιο Τομέα 2.Ε.γ.36 14.Οι άδειες άσκησης επαγγέλματος: α)Προκειμένου για πτυχιούχους ελληνικών Πολυτεχνικών Σχολών όλων γενικά των κλάδων ΑΤ (πολιτικοί μηχανικοί, αρχιτέκτονες μηχανικοί, μηχανολόγοι μηχανικοί, ηλεκτρολόγοι μηχανικοί, μηχανολόγοι-ηλεκτρολόγοι μηχανικοί αγρονόμοι και τοπογράφοι μηχανικοί, χημικοί μηχανικοί, μηχανικοί μεταλλείων, μεταλλουργοί, ναυπηγοί μηχανικοί κλπ.) από την οικεία Πολυτεχνική Σχολή ή το Τεχνικό Επιμελητήριο Ελλάδος. β)Προκειμένου για πτυχιούχους αλλοδαπών πανεπιστημίων με ειδικότητες όπως αναγράφονται ανωτέρω, από το Εθνικό Μετσόβιο Πολυτεχνείο ή την Διαπανεπιστημιακή Επιτροπή του άρθρ. 3 του Νόμ. 983/1979 ή το Τεχνικό Επιμελητήριο Ελλάδας. γ)Από τα αρμόδια Υπουργεία ανάλογα με την ειδικότητα των υποψηφίων προκειμένου για απόφοιτους Σχολών Ανώτερης Εκπαίδευσης. δ)Στις λοιπές περιπτώσεις από τις αρμόδιες αρχές χορήγησης των σχετικών αδειών. 15.Μεταπτυχιακός τίτλος σπουδών, όταν ο υποψήφιος είναι κάτοχος τέτοιου τίτλου. Προκειμένου για μεταπτυχιακό τίτλο σπουδών της αλλοδαπής, απαιτείται αναγνώριση ισοτιμίας από το ΔΙΚΑΤΣΑ. 16.Διδακτορικό δίπλωμα, όταν ο υποψήφιος είναι επί πλέον και διδάκτορας. Προκειμένου για διδακτορικό δίπλωμα της αλλοδαπής απαιτείται αναγνώριση ισοτιμίας από το ΔΙΚΑΤΣΑ. 17.Βεβαίωση, κατά περίπτωση, των κατά τόπους Αστυνομικών Αρχών, όταν ο υποψήφιος είναι πολιτικός πρόσφυγας και έχει επαναπατρισθεί κατά τα τελευταία τρία έτη πριν από τη δημοσίευση του Νόμ. 1320/1983 (ΦΕΚ 6/11-1-83 τ. Α΄ ) ή θα επαναπατρισθεί μέσα σε τρία έτη από τη δημοσίευσή του (από 11-1-1980 μέχρι 11-1-1986). 18.Βεβαίωση α) του Ο.Α.Ε.Δ., προκειμένου για υποψηφίους μειωμένων ικανοτήτων που υπάγονται στις διατάξεις του Νόμ. 963/1979, με ποσοστό ανικανότητας ή αναπηρίας 67% και άνω, ότι υπάγονται στις διατάξεις του νόμου αυτού, β) της 13ης Διεύθυνσης (Τμήματα Β΄ και Δ΄ ) του Γενικού Λογιστηρίου του Κράτους, όταν ο υποψήφιος είναι ανάπηρος πολεμικής ή ειρηνικής περιόδου, με ποσοστό αναπηρίας 67% και άνω και γ) της Πρωτοβάθμιας Υγειονομικής Επιτροπής του άρθρ. 11 του Π.Δ. 611/77, από την οποία θα προκύπτει ότι οι πιο πάνω υποψήφιοι κρίνονται ικανοί για την κατάληψη των συγκεκριμένων θέσεων στις οποίες επιθυμούν να διοριστούν. Σελ. 324,46(α) Τεύχος ΣΤ112-Σελ.36 19.Απόφαση Δικαστηρίου ή βεβαίωση των αρμόδιων δικαστικών, ή αστυνομικών ή στρατιωτικών αρχών, κατά περίπτωση, στα πλαίσια των αρμοδιοτήτων τους προκειμένου για υποψήφιους, οι οποίοι φυλακίστηκαν, εξορίστηκαν ή κρατήθηκαν, για λόγους αποδεδειγμένης αντίθεσης με το δικτατορικό καθεστώς για ένα (1) τουλάχιστον έτος, κατά τη διάρκεια των σπουδών τους, εφόσον έχουν υπερβεί το ανώτατο όριο ηλικίας για διορισμό (όχι πέρα του 40ου) και για μεταβατική περίοδο πέντε ετών. Β.Οι αρμόδιες αρχές υποχρεούνται μέσα σε 5 ημέρες από την ημερομηνία υποβολής της αίτησης των υποψηφίων να εκδίδουν τα σχετικά δικαιολογητικά (άρθρ. 4 παρ. 7 Νόμ. 1400/1983). Γ.α)Η πρωτοκόλληση των αιτήσεων των υποψηφίων θα γίνεται με καταχώρηση σε ιδιαίτερο βιβλίο, κατά κατηγορία, με βάση τη βαθμίδα εκπαίδευσης. Η γραμμογράφηση των βιβλίων αυτών ορίζεται, σύμφωνα με το συνημμένο παράρτημα. Τα βιβλία αυτά θεωρούνται από τον Προϊστάμενο της Διεύθυνσης Εσωτερικών, με μονογραφή αυτού κατά σελίδα και θα τα τηρούν οι αρμόδιες για την παραλαβή των αιτήσεων Υπηρεσίες των οικείων Νομαρχιών ή Διαμερισμάτων. β)Τις αιτήσεις υπεύθυνες δηλώσεις των υποψηφίων παραλαμβάνουν και ελέγχουν σε πρώτο στάδιο για τη σωστή συμπλήρωσή τους και στη συνέχεια πρωτοκολλούν, οι υπάλληλοι της οικείας Νομαρχίας,ή Διαμερίσματος, που ειδικά έχουν οριστεί για το σκοπό αυτό με απόφαση του οικείου Νομάρχη. Μετά την παραλαβή ακολουθεί έλεγχος σε δεύτερο στάδιο από υπαλλήλους της οικείας Νομαρχίας ή Διαμερίσματος που επίσης ειδικά έχουν οριστεί για το σκοπό αυτό με απόφαση του οικείου Νομάρχη. 2.Ε.γ.36 Προσλήψεις στο Δημόσιο Τομέα γ)Η αίτηση υπεύθυνη δήλωση υποβάλλεται ιδιοχείρως από τον υποψήφιο και είναι ανέκλητη, ειδικά όσον αφορά τις προτιμήσεις του υποψήφιου οι οποίες δεν τροποποιούνται ούτε συμπληρώνονται. Εάν κατά το δεύτερο έλεγχο των εντύπων αιτήσεων διαπιστωθούν λάθη και κριθεί σκόπιμη η συμπλήρωση νέου εντύπου από τον υποψήφιο, θα κληθεί ο υποψήφιος, μέσα στη 15νθήμερη προθεσμία υποβολής των αιτήσεων, να συμπλήρωσει νέο έντυπο. Το δεύτερο αυτό έντυπο θα λάβει τον ίδιο αριθμό πρωτοκόλλου με εκείνο του πρώτου εντύπου θα γίνει δε σχετική ενυπόγραφη σημείωση πάνω στο σώμα του πρώτου και δεύτερου εντύπου από τους αρμόδιους για την παραλαβή και τους ελέγχους υπαλλήλους. δ)Οι αιτήσεις, χωρίς δικαιολογητικά, θα σταλούν μέσα στη 15νθήμερη προθεσμία, που τάσσει ο Νόμος, από τις Διευθύνσεις Εσωτερικών των Νομαρχιών στο Υπουργείο Προεδρίας της Κυβέρνησης Μηχανογραφικό Κέντρο μαζί με ακριβές φωτοαντίγραφο των οικείων πρωτοκόλλων. Οι Διευθύνσεις Εσωτερικών των Νομαρχιών θα κρατούν στο αρχείο τους ένα φωτοτυπημένο αντίγραφο των αιτήσεων των υποψηφίων μαζί με τα δικαιολογητικά που αυτοί προσκόμισαν. «Δ α)Η διεξαγωγή της κλήρωσης, σύμφωνα με τις διατάξεις της παρ. 1 εδάφ, δ΄ του άρθρ. 5 του Νόμ. 1320/83, μεταξύ υποψηφίων που συγκεντρώνουν τον ίδιο αριθμό μορίων, θα γίνει από τρείς τριμελείς επιτροπές, που θα συγκροτηθούν με απόφαση του Υπουργού Προεδρίας της Κυβέρνησης. Η πρώτη επιτροπή θα ασχοληθεί με κληρώσεις υποψηφίων κλάδων ΑΤ, η δεύτερη με κληρώσεις υποψηφίων κλάδων ΑΡ και η τρίτη με κληρώσεις υποψηφίων κλάδων ΜΕ. β)Πρόεδροι και μέλη των επιτροπών αυτών ορίζονται μόνιμοι υπάλληλοι του Υπουργείου Προεδρίας της Κυβέρνησης. Καθήκοντα γραμματέα κάθε Επιτροπής εκτελεί το μέλος της Επιτροπής, που φέρει το μικρότερο βαθμό και επί ισοβάθμων ο νεότερος. γ)Κάθε επιτροπή κλήρωση τηρεί πρακτικά που υπογράφονται απ’ όλα τα μέλη της. δ)Ο Υπουργός Προεδρίας της Κυβέρνησης, μπορεί με αποφάσεις του, να συγκροτεί και μεγαλύτερο αριθμό επιτροπών κλήρωσης, ανάλογα με τις ανάγκες, για την έγκαιρη περαίωση του έργου των κληρώσεων». Η παρ. Δ προστέθηκε από την ΔΙΠΠΠ/ ΦΔΟ4/6547/4-7 Μαΐου 1984 (ΦΕΚ Β΄280) απόφ. Υπ. Προεδρίας της Κυβέρνησης. Για την υποχρεωτική πρόσληψη στις δημόσιες υπηρεσίες, Ν.Π.Δ.Δ. και Ο.Τ.Α. τέκνων ή συζύγων κ.λπ. προσώπων που εκτελέστηκαν ή πέθαναν από τραύματα ή κακουχίες στη χρονική περίοδο 1940 1950 κ.λπ., αναπήρων πολεμικής ή ειρηνικής περιόδου, αναπήρων ατόμων, κ.λπ. βλέπε και Νόμ. 1648/1986 (ΦΕΚ Α΄ 147), (Τομ.15 2 , σελ. 196,12).